Swallow the Sun

Swallow the Sun ("לבלוע את השמש" בתרגום לעברית; תעתיק: סוואלו דה סאן) היא להקת דום-דת' מטאל מלודי מפינלנד. סגנון הדום-דת' של הלהקה מדגיש מלודיה ואווירה, ואף על פי שהלהקה דבקה בסגנון הדום-דת' לכל אורך הדיסקוגרפיה, מדי פעם הם נכנסים לטריטוריה של מטאל גותי ובלאק מטאל. הלהקה מגדירה את עצמה כלהקת "מטאל מלנכולי". הלהקה הוקמה באביב של שנת 2000 על ידי הגיטריסט ג'והא ראיביאו, ולאחר מכן הצטרף אליו המתופף פאסי פסאנן. ב-2001 הצטרף אליהם כגיטריסט שני מרקוס ג'יימסן, שאותו הם הכירו מהלהקות הקודמות שהיו בהן. באותה השנה הצטרף גם הסולן מיקו קוטמאיקי. הם ניגנו כמה שירים ואז החלו לחפש בסיסט וקלידן. החיפוש לא היה ארוך, ולאחר זמן קצר הצטרפו אליהם אלכסיי מונטר ומאטי הונקונן. ב-2002 הם התחילו לחפש חומרים לדמו, שהוקלט בשנת 2003. כמה חודשים לאחר שחרור הדמו הם חתמו על הסכם עם פיירבוקס רקורדס. הלהקה נכנסה לאולפן הקלטה ביולי 2003, ובשלושה שבועות הקליטה את אלבום הבכורה שלה, The Morning Never Came. בפברואר 2005 הוציאה הלהקה את אלבומה השני, שנקרא Ghosts of Loss. הסינגל מהאלבום, "Forgive Her...‎", הגיע למקום הרביעי במצעדים הפיניים, והאלבום עצמו הגיע למקום השמיני. בינואר 2007 הם הוציאו את אלבומם השלישי, Hope. בנובמבר 2009 הלהקה הוציאה את אלבומה הרביעי, שנקרא New Moon. זה האלבום הראשון שלה עם המתופף קאי האטו, שהחליף בתחילת השנה את פאסי פסאנן. בספטמבר 2011 הלהקה הודיעה על התחלת ההקלטות לקראת האלבום החמישי, שיצא בתחילת 2012, בשם "Emerald Forest and the Blackbird". ב-3 בדצמבר 2014 הודיעו שהמתופף קאי האטו לא יתופף באלבום הבא מאחר שהוא מחליף את מקומו של מתופף להקת נייטוויש באלבומם החדש שיצא בשנת 2015 ובסיבוב ההופעות של הלהקה לאלבום זה. את מקומו לקח המתופף יוסו ראטיקינן. ב-2015 הוציאה הלהקה את אלבומה השישי, אלבום משולש תחת השם "Songs from the North I, II & III". בתוכו הדיסק הראשון ("Gloom", "עגמומיות") מכיל את סגנון הדת'-דום המוכר של הלהקה, הדיסק השני ("Beauty", "יופי") מוזיקה אקוסטית, והדיסק השלישי ("Despair", "ייאוש") מוזיקת פיונרל דום כבדה ואיטית ביותר, עם ליריקה מלנכולית ואפלה מאוד. ב-2019 הוציאה הלהקה את אלבומה השביעי, "When a Shadow Is Forced into the Light". האלבום עוסק ישירות במותה של בת הזוג של ג'והא ראיביאו, הזמרת עליאה סטנברידג', אבלו של ראיביאו וחייו מאז מותה. בראיון ל-Decibel (מגזין הבי מטאל חודשי), שעסק באופן שבו מותה של סטנברידג' השפיע על המוזיקה של When a Shadow is Forced into the Light, אמר ג'והא ראיביו: "כל מילה והערה שכתבתי, כתבתי עבור עליאה באלבום הזה ועל הקרב שלי [...]. שם האלבום הזה בא מהמילים של עליאה, 'כשצל נאלץ לתוך האור', וזה בדיוק מה שהייתי צריך לעשות. לדחוף את עצמי החוצה מהצללים, כיוון שהייתי פחות או יותר נזיר ביער במשך שנתיים וחצי, הייתי צריך לדחוף את האלבום הזה החוצה". ב-2021 הוציאה הלהקה את אלבומה השמיני, "Moonflowers". ג'והא ראיביאו - גיטרה (2000-היום) מאטי הונקונן - גיטרה באס (2001-היום) מיקו קוטאמאיקי - שירה (2001-היום) יוסו ראטיקנן - תופים (2014-היום) ג'והו ראיהא - גיטרה (2018-היום) פאסי פסאנן – תופים (2000–2009) קאי האטו – תופים (2014-2009) אלכסי מונטר - קלידים (2016-2001) מרכוס ג'יימסן - גיטרה (2018-2001) יאני פוהו - קלידים, שירה (ליווי) (2021-2018) אתר האינטרנט הרשמי של Swallow the Sun Swallow the Sun, ברשת החברתית פייסבוק Swallow the Sun, ברשת החברתית אקס (טוויטר) Swallow the Sun, ברשת החברתית אינסטגרם Swallow the Sun, באתר אפל מיוזיק (באנגלית) Swallow the Sun, באתר ספוטיפיי Swallow the Sun, באתר Last.fm (באנגלית) Swallow the Sun, באתר AllMusic (באנגלית) Swallow the Sun, באתר MusicBrainz (באנגלית) Swallow the Sun, להקה באתר Encyclopedia Metallum (באנגלית) Swallow the Sun, באתר דיזר Swallow the Sun, באתר Discogs (באנגלית) Swallow the Sun, באתר Songkick (באנגלית) Swallow the Sun, באתר Genius Swallow the Sun, באתר SecondHandSongs Swallow the Sun, באתר בילבורד (באנגלית) Swallow the Sun, באתר טיידל (באנגלית) Swallow the Sun, באתר אמזון מיוזיק Login • Instagram, www.instagram.com https://twitter.com/stsofficial_1, Twitter Swallow the Sun - Songs from the North I, II & III - Encyclopaedia Metallum: The Metal Archives, www.metal-archives.com J. J. Koczan, SWALLOW THE SUN Reveal Details for 'Songs from the North I, II & III', The Obelisk, ‏2015-09-18 Chris Dick, Q&A: Swallow The Sun's Juha Raivio Is Blinded By The Light, Decibel Magazine, ‏2019-06-03 (באנגלית אמריקאית)